User:Sarit

היי,

אני שרית בת 27 ממרכז הארץ.

הייתי בסינטולוגיה משהו כמו חמש שנים, ומתוכן גם הייתי חברת צוות.

עזבתי את סיינטולוגיה לפני יותר משנתיים. חלק גדול מההתפקחות שלי אני זוקפת לזכות האינטרנט. זאת הסיבה שהקמתי את הוויקי הזה.

כמו כל סיינטולוגית, חיי בסיינטולגיה היו רוויים בעוולות ובטירוף מצד הארגון. אין ספק, זאת חבורת משוגעים.

גם אותי הטרידו בטלפון

גם ממני גבו סכומים אדירים לתרומות ולשירותים

גם אותי החתימו לצוות במשרה מלאה בתמורה לכשבעים וחמישה או מאה שקלים בשבוע

גם אותי הפרידו מחברות, מחברים ומקרובי משפחה שהביעו ביקורת כלפי הסיינטולוגיה

גם הביקורת שלי הושתקה

לא עוד

גם היום, לאחר שיצאתי (בשלום) מעולם הסיינטולוגיה, הנושא ממשיך להטריד אותי.

האבסורד הוא כה גדול, שאיני מאמינה שיכולתי ליפול קורבן לשטיפת המוח הסיינטולוגית.

ואני לא לבד.

יש אנשים מצוינים בסיינטולוגיה. חלק מחברי הצוות ומהקהילה הם פשוט אחלה אנשים - יפים, חכמים, חלוצים.

איך יכול להיות שכולנו נפלנו למלכודת הזאת?

לדעתי, הבעיה העיקרית טמונה בדו הפרצופיות של סיינטולוגיה; בהבדל שבין הטקסט לסאב-טקסט.

כשסיינטולוג קורא את האברד שאומר לו לחשוב בעצמו, הוא מפסיק לחשוב בעצמו ומתחיל לחשוב כמו ל. רון האברד.

פגשתי סיינטולוגים רבים שסיפרו לי שהם הפסיקו לקרוא ספרים שלא נכתבו בידי האברד, ניתקו את הקשר עם חברים ומשפחה שאינם סיינטולוגים, חיים בתוך הבועה של סיינטולוגיה. וכל זאת בזמן שהם מאמינים שהם פתוחים לעולם, ויכולים לתקשר עם כל אדם על כל נושא.

הייתי רוצה להבין עוד בנושא הזה, אז אם יש לכם מה להגיב, קדימה, תרשמו לוויקי ותשימו איזה ערך שאתם רוצים

יאללה ביי